Bjarne Laustsens spørgsmål lyder: Ministeren bedes oplyse, hvor hyppigt der på alle indenrigsruter har været rapporteret episoder og/eller uheld med flytypen Dash8/Q400 ejet af SAS Danmark siden flyets ibrugtagning med særligt henblik på problemer med landingsstellet samt om der tilsvarende er rapporteret episoder med flytypen til eventuelle udenlandske destinationer. Ministeren bedes oplyse, om der er internationale erfaringer med flytypen Dash8/Q400, der antyder en høj fejlfrekvens på flytypen generelt.

Referat:
Folketingsmedlem Bjarne Laustsen (Soc.dem.) stiller nu spørgsmål til Trafikminister Flemming Hansen (Kons.) om den flytype, der havarerede i Aalborg Lufthavn søndag.